Főoldal - Zsuzsa dúla blogjaZsuzsa dúla blogja
Kismama vagy? Szeretnél szeretetben, támogatással szülni? Szeretnél egy életre szóló gyönyörű szülésélménnyel gazdagodni?
Léteznek olyan asszonyok, akik tudnak Neked segíteni! Feltétel nélkül támogatnak, biztatnak és megerősítenek abban, hogy képes vagy végigcsinálni. Segítenek, hogy objektív képet kapj a vajúdás haladásáról és a lehetőségeidről. Segítenek relaxációval, masszázzsal és egyéb gyógyszermentes fájdalomenyhítő technikával, hogy a vajúdás jó élmény legyen. Melletted állnak a szülőszobában, segítenek kommunikálni a kórházi dolgozókkal, valamint támogatják a párodat is, mert nekik sincs könnyű feladata. Ők a dúlák.
A dúla olyan asszonytársi segítő, aki nem egészségügyi szakember, hanem tapasztalt anya és szüléskísérő. Ismeri a szülést segítő praktikákat, hatékonyan egészíti ki a férj gondoskodását, testi és lelki támaszt nyújt. Különleges előnye, hogy egyetlen pillanatra sem hagyja magára a vajúdót.
Ezt a választott szülésznő munkarendje miatt nem mindig teheti meg. Érdemes tehát arról is előre tájékozódni, hogy a kiszemelt helyen vajon biztosítani tudják-e a szülő nőnek, hogy párján kívül dúla is jelen lehessen a szülésnél.
“Azt szeretném, hogy megtaláld azt a dúlát, aki mellett biztonságban és szeretetben érzed magad a szülésed előtt, alatt és után..”
A jó szülésnek az egyik legfontosabb alapja, hogy a kismama biztonságban érezze magát.
A legfontosabb feladatomnak érzem, hogy ezt a biztonságérzetet megadjam a kismamáimnak.
Nagy megtiszteltetés és öröm számomra, hogy felkészíthetem Őket a vajúdás-szülés folyamatára, valamint segítő kezet nyújthatok Nekik, ha bizalommal fordulnak hozzám.
Legjobb tudásom szerint segítek a nehezebb pillanatok könnyebb elviselésében és természetes módszerekkel támogatom, hogy minél szebb legyen ez a közös élmény!
Ezekkel a szolgálataimmal vállalok kórházi és otthoni szüléskísérést.
Röviden a dúláról
– tisztában van a terhesség és a szülés lefolyásávaé
– megérti az anya érzelmi szükségleteit,
– a vajúdás és a a szülés alatt végig a kismama mellett marad, műszakváltás nélkül,
– érzelmi támogatást nyújt,
– segít biztosítani a vajúdó és (a pár) komfortérzetét,
– objektív információkkal segít a döntések meghozatalában
– elősegíti a kommunikációt a vajúdó, a partnere és a kórházi segítők közötti
– kiegészíti a partner és a kórházi segítők által nyújtott gondoskodást.
Az 1998-ban életbe lépett egészségügyi törvény szerint:
„A szülő nőnek joga van arra,
hogy az általa megjelölt nagykorú személy a
vajúdás és a szülés alatt folyamatosan vele lehessen,…”
Ebből az következik, hogy bármely magyarországi kórházban van lehetőség a dúlával történő szüléskísérésre.
További info >>>
Szülés támogatás